'બ્લૂમબર્ગ'ની વેબસાઇટ પ્રમાણે તેમણે જાહેરાત કરી છે કે અમેરિકામાં જન્મેલાં પ્રવાસી નાગરિકોનાં બાળકોને અમેરિકાની નાગરિકતા ન મળવી જોઈએ એ પક્ષમાં તેઓ વિચાર કરી રહ્યા છે.

તેમના આ નિર્ણયને હાઉસ રિપબ્લિકને ગેરબંધારણીય ગણાવ્યો છે.

તમે આ વાંચ્યું કે નહીં?

ટ્રમ્પે એક્સિઓસ નામની ન્યૂઝ વેબસાઇટને ઇન્ટરવ્યૂ આપતા કહ્યું હતું, "દુનિયામાં અમેરિકા જ એકમાત્ર દેશ છે જ્યાં પ્રવાસી નાગરિકોને બાળક જન્મે તો તેમને મૂળભૂત રીતે અમેરિકાનું નાગરિકત્વ મળે છે."

ટ્રમ્પે ઉમેર્યું હતું કે આ પ્રથા મૂર્ખામી ભરેલી છે, જે બંધ થવી જોઈએ.

જોકે, ટ્રમ્પે કરેલો દાવો ખોટો છે. અમેરિકા સહિત કૅનેડા, મેક્સિકો, બ્રાઝિલ અને આર્જેન્ટિનામાં જો કોઈ બાળક જન્મે તો તે બાળકને ત્યાંનું નાગરિકત્વ મળે છે.

હિંદુ ધર્મને ભાજપ કરતાં સારી રીતે સમજું છું - રાહુલ

'એનડીટીવી'ની વેબસાઇટ પર પ્રકાશિત અહેવાલ પ્રમાણે કોંગ્રેસ અધ્યક્ષ રાહુલ ગાંધીએ ગઈકાલે ઉજ્જૈન સ્થિત મહાકાલેશ્વર મંદિરની મુલાકાત લીધી હતી અને ત્યાબાદ તેમણે ભાષણમાં ભાજપ પર પ્રહાર કર્યા હતા.

રાહુલ ગાંધીએ કહ્યું હતું, "ભાજપ સાચા અર્થમાં હિંદુ ધર્મને સમજતો નથી. હિંદુ ધર્મ પ્રત્યેની મારી સમજણ એ લોકો કરતાં વધારે સારી છે. હું હિંદુ ધર્મને ભાજપ કરતાં વધારે સારી રીતે સમજું છું."

ઉલ્લેખનીય છે કે ઉજ્જૈન સ્થિત મંદિર ખાતે રાહુલ ગાંધીની મુલાકાત બાદ ભાજપના નેતા સંબિત પાત્રાએ તેમના પર આકરા પ્રહાર કર્યા હતા.

તેમણે કહ્યું હતું, "રાહુલ ગાંધી હિંદુઓને ગેરમાર્ગે દોરવા માટે શર્ટની ઉપર જનોઈ પહેરી રહ્યા છે. જો રાહુલ ગાંધી ખરેખર હિંદુ હોય તો પોતાનું ગોત્ર જણાવે."

'લૉનની એનપીએ માટે આરબીઆઈ જવાબદાર'

હજુ સીબીઆઈના આંતરિક વિવાદનો મામલો શાંત થયો નથી ત્યાં રિઝર્વ બૅન્ક ઑફ ઇન્ડિયા(આરબીઆઈ) અને કેન્દ્રની મોદી સરકાર વચ્ચે તણાવની વાતો આવી રહી છે, 'એનડીટીવી ઇન્ડિયા'ની વેબસાઇટ પર પ્રકાશિત અહેવાલ પ્રમાણે નાણામંત્રી અરૂણ જેટલીએ રિઝર્વ બૅન્કની આલોચના કરી છે.

નાણામંત્રી જેટલીએ ભારતીય બૅન્કમા લૉનની એનપીએ  મુદ્દે આરબીઆઈના જવાબદાર ઠેરવી છે.

એક કાર્યક્રમમાં રિઝર્વ બૅન્ક પર નિશાન સાધતા જેટલીએ કહ્યું, "2008થી 2014 દરમિયાન બૅન્ક પોતાની મનમરજીથી લૉન આપતી હતી, ત્યારે રિઝર્વ બૅન્કે આખ આડા કાન કર્યા હતા."

અહેવાલમાં એવો પણ ઉલ્લેખ કરાયો છે કે આ અગાઉ આરબીઆઈના ડેપ્યુટી ગવર્નરે આરબીઆઈની સ્વાયત્તતા અંગે આપેલા ભાષણ બાદ અરૂણ જેટલીએ આ નિવેદન કર્યું છે.

'મારી પાસે... \n\nમને ઉપરના લેખ માટે સારું શીર્ષક આપો.
BBC Top News : હવે પ્રવાસી નાગરિકોનાં બાળકોને અમેરિકાની નાગરિકતા નહીં મળે?